***Felsőtárkány Község Önkormányzata Képviselő-testületének***

***11/2017. (X. 27.) önkormányzati rendelete***

***a szociális tűzifa támogatás helyi szabályairól***

Felsőtárkány Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, a szociális igazgatásról és a szociális ellátásokról szóló 1993. évi III. törvény 2. §-ában kapott felhatalmazás alapján, Magyarország helyi önkormányzatokról szóló 2011. évi CLXXXIX. 13. § (1) bekezdés 8. a pontjában meghatározott feladatkörében eljárva a következőket rendeli el:

**1. §**

1. A helyi önkormányzatok szociális célú tüzelőanyag vásárláshoz kapcsolódó kiegészítő támogatása érdekében a Magyarország 2017. évi központi költségvetéséről szóló 2016. évi XC. törvény 3. melléklet 1.9. pontja alapján benyújtott pályázat keretében a központi költségvetés a helyi önkormányzatok szociális célú tűzifa vásárláshoz kapcsolódó kiegészítő támogatást biztosít Felsőtárkány Község Önkormányzata részére.
2. E rendelet célja, hogy Felsőtárkány település lakóinak támogatást nyújtson szociális rászorultsága alapján, meghatározza az egyszeri tűzifa juttatás jogosultsági feltételeit és az igénylés és támogatás módját.
3. E rendelet hatálya kiterjed Felsőtárkány közigazgatási területén életvitelszerű lakóhellyel, lakcímmel rendelkező állampolgárokra.
4. E rendelet alkalmazásakor a család, az egyedül élő és a háztartás alatt a szociális igazgatásról és a szociális ellátásokról szóló 1993. évi III. törvényben (továbbiakban: Sztv.) meghatározottakat kell érteni.

**2. §**

1. Az önkormányzat a rendelkezésre álló keret mértékéig a rászoruló személyeket, vissza nem térítendő támogatásként – háztartásonként – legfeljebb 5 erdei m3 tűzifa támogatásban részesíti.
2. A támogatás elbírálásakor előnyben kell részesíteni aki
3. a szociális igazgatásról és szociális ellátásokról szóló törvény szerint aktív korúak ellátására, időskorúak járadékára jogosult, vagy a szociális ellátásokról szóló 4/2015. (II. 13.) önkormányzati rendelet alapján települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult.
4. a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család;
5. a gyermekek védelméről és a gyámügyi igazgatásról szóló 1997. évi XXXI. törvényben szabályozott rendszeres gyermekvédelmi kedvezményben részesülő gyermeket nevelő család;
6. akinek a családjában az egy főre eső jövedelem nem haladja meg

- a egyedül élő, illetve gyermekét egyedül nevelő szülő esetén az öregségi nyugdíj legkisebb összegének 160 %-át (45.600,- Ft),

- kettő, vagy több együtt élő személy esetén az öregségi nyugdíj legkisebb összegének 150 %-át (42.750,- Ft).

d) 65 éven felüli egyedül élő nyugdíjas, és a havi jövedelme nem haladja meg a 120.000,- Ft-ot.

1. A tűzifa támogatás ugyanazon ingatlanra csak egy jogosultnak állapítható meg, függetlenül a lakásban élő személyek és háztartások számától. Amennyiben egy ingatlant érintően több kérelem érkezik, az elbírálás a kérelem beérkezésének sorrendjében történik.
2. Nem jogosult szociális célú tűzifa támogatásra - a (2) bekezdésben meghatározott feltételek teljesülésétől függetlenül – az a kérelmező / család
3. aki erdőgazdálkodó, erdőtulajdonos, és tárgyévben engedéllyel fakitermelést végzett, vagy ilyen tevékenységből jövedelmet, vagy tűzifát szerzett;
4. azon ingatlan lakója, amely tűzifával egyáltalán nem fűthető.
5. Üresen álló, nem lakott ingatlanra – amelyben életvitelszerűen senki nem él – támogatás nem kérhető.
6. A tűzifa támogatásban részesülő személy a tűzifát nem értékesítheti, nem adhatja át másnak.
7. Amennyiben a támogatott kérelmében valótlan nyilatkozatot tesz, vagy a részére kiszállított tűzifa egy részét, vagy egészét eladja a tűzifa bruttó árát, és a kiszállított mennyiségre jutó szállítási költséget köteles visszafizetni az Önkormányzat részére az erre kötelező határozat jogerőre emelkedésétől számított 3 napon belül.

**3. §**

1. A támogatás megállapítása iránti eljárás a jelen rendelet 1. melléklete szerinti kérelem benyújtásával indul.
2. A kérelmeket 2017. december 11. napján (hétfő) 16.00 óráig lehet benyújtani a Felsőtárkányi Közös Önkormányzati Hivatalban. A határidő elmulasztása jogvesztő.
3. A kérelem mellékleteként be kell nyújtani a közös háztarásban élőknek a kérelem benyújtását megelőző hónapról szóló nettó jövedelmét tartalmazó igazolását.
4. A kérelmeket - Felsőtárkány Község Önkormányzata Képviselő-testülete átruházott hatáskörében - az Emberi Erőforrás Bizottság bírálja el.
5. A támogatás kizárólagos forrása:

* a Belügyminiszteri döntésben az Önkormányzat részére megállapított szociális célú tüzelőanyag vásárlásához kapcsolódó kiegészítő támogatás,
* az Önkormányzat által biztosított saját forrás (önrész) és szállítási költség.

1. A forrás felhasználását követően benyújtott kérelmet – függetlenül attól, hogy az e rendelet 2. § (2) bekezdésében meghatározott feltételeknek megfelel, és a 3. § (2) bekezdésében meghatározott határidőn túl érkezik – el kell utasítani.

**4. §**

**Záró rendelkezés**

Jelen rendelet a kihirdetést követő napon lép hatályba és 2018. április 15. napján hatályát veszti.

Felsőtárkány, 2017. október 26.

dr. Juhász Attila Simon Hegyiné Kertész Zsuzsanna

polgármester jegyző

***Záradék:***

A rendelet kihirdetve:

Felsőtárkány, 2017. október 27.

Hegyiné Kertész Zsuzsanna

jegyző

* + - 1. **számú melléklet a szociális tűzifa támogatás helyi szabályairól szóló 11/2017. (X.27.) rendelethez**

***Kérelem szociális tűzifa támogatás igényléséhez***

Név:

Anyja neve:

Születési hely:......................................................idő:

Lakóhely:

Tartózkodási helye (ha nem azonos a lakóhelyével):

**A kérelmemet az alábbiakra alapozom/ az alábbi juttatásokra vagyok jogosult:**

1. aktív korúak ellátására jogosult;
2. időskorúak járadékára jogosult;
3. települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult;
4. a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család;
5. a gyermekek védelméről és a gyámügyi igazgatásról szóló 1997. évi XXXI. törvényben szabályozott rendszeres gyermekvédelmi kedvezményben részesülő gyermeket nevelő család;
6. akinek a családjában az egy főre eső jövedelem nem haladja meg - az egyedül élő, illetve gyermekét egyedül nevelő szülő esetén az öregségi nyugdíj legkisebb összegének 160 %-át (45.600,- Ft), - kettő, vagy több együtt élő személy esetén az öregségi nyugdíj legkisebb összegének 150 %-át (42.750,- Ft).

d) 65 éven felüli egyedül élő nyugdíjas, akinek a havi jövedelme nem haladja meg a 120.000,- Ft-ot.

***(a megfelelő rész aláhúzandó)***

**Büntetőjogi felelősségem tudatában kijelentem, hogy sem én, sem családom nem vagyunk erdőgazdálkodók, erdőtulajdonosok, és tárgyévben engedéllyel fakitermelést nem végeztünk, vagy ilyen tevékenységből jövedelmet vagy tűzifát nem szereztünk.**

***A kérelem alátámasztására szolgáló dokumentumokat (igazolás aktív korúak, időskorúak járadékára való jogosultságról, jövedelemigazolás, stb.) mellékelni szükséges.***

Kelt:.............................................................

........................................................

kérelmező aláírása